CELEX: 32017R1566
Language: ro
Date: 2017-09-13 00:00:00
Title: Regulamentul (UE) 2017/1566 al Parlamentului European și al Consiliului din 13 septembrie 2017 privind introducerea de măsuri comerciale autonome temporare pentru Ucraina, care completează concesiile comerciale disponibile în temeiul Acordului de asociere

30.9.2017   
               
               
                  RO
               
               
                  Jurnalul Oficial al Uniunii Europene
               
               
                  L 254/1
               
            REGULAMENTUL (UE) 2017/1566 AL PARLAMENTULUI EUROPEAN ȘI AL CONSILIULUI
      din 13 septembrie 2017
      privind introducerea de măsuri comerciale autonome temporare pentru Ucraina, care completează concesiile comerciale disponibile în temeiul Acordului de asociere
      PARLAMENTUL EUROPEAN ȘI CONSILIUL UNIUNII EUROPENE,
      având în vedere Tratatul privind funcționarea Uniunii Europene, în special articolul 207 alineatul (2),
      având în vedere propunerea Comisiei Europene,
      după transmiterea proiectului de act legislativ către parlamentele naționale,
      hotărând în conformitate cu procedura legislativă ordinară (1),
      întrucât:
      
                  (1)
               
               
                  Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte (2) (denumit în continuare „Acordul de asociere”) reprezintă baza relației dintre Uniune și Ucraina. Titlul IV din Acordul de asociere, care se referă la comerț și aspectele legate de comerț se aplică cu titlu provizoriu de la 1 ianuarie 2016 (3). În preambulul Acordului de asociere, părțile la acesta și-au exprimat dorința de a consolida și de a extinde relațiile într-un mod ambițios și inovator.
               
            
                  (2)
               
               
                  În vederea consolidării eforturilor de reformă economică și politică depuse de Ucraina și pentru a sprijini și a accelera dezvoltarea unor relații economice mai strânse cu Uniunea, este adecvat și necesar să se intensifice fluxurile comerciale aferente importului anumitor produse agricole și să se acorde concesii sub forma unor măsuri comerciale autonome pentru anumite produse industriale, în conformitate cu accelerarea eliminării taxelor vamale în cadrul comerțului dintre Uniune și Ucraina.
               
            
                  (3)
               
               
                  Comisia a analizat a motivele de fapt care stau la baza selecției produselor care intră sub incidența prezentului regulament, în special impactul potențial al acestuia asupra beneficiarilor mici și mijlocii din Ucraina, și a oferit Parlamentului European și Consiliului o explicație cu privire la acestea. Măsurile comerciale autonome stabilite de prezentul regulament ar trebui acordate pentru produsele care sunt evaluate a fi benefice în lumina acestei analize. Măsurile comerciale autonome respective ar trebui să ia forma următoarelor regimuri preferențiale: (i) contingente tarifare zero pentru produsele incluse în anexele I și II la prezentul regulament, în plus față de contingentele tarifare zero prevăzute în Acordul de asociere; și (ii) eliminarea integrală a taxelor la import (denumite în continuare „taxe vamale preferențiale”) pentru produsele industriale incluse în anexa III la prezentul regulament.
               
            
                  (4)
               
               
                  În scopul prevenirii fraudelor, dreptul de a beneficia de măsurile comerciale autonome stabilite de prezentul regulament ar trebui să fie condiționate de respectarea de către Ucraina a tuturor condițiilor relevante pentru obținerea de avantaje ce decurg din Acordul de asociere, inclusiv a regulilor de origine a produselor în cauză și a procedurilor aferente, precum și de implicarea Ucrainei în cooperarea administrativă strânsă cu Uniunea, astfel cum se prevede în acordul respectiv.
               
            
                  (5)
               
               
                  Ucraina ar trebui să se abțină de la introducerea unor noi taxe vamale sau a unor taxe cu efect echivalent, precum și a unor noi restricții cantitative sau a unor măsuri cu efect echivalent, sau de la creșterea nivelurilor taxelor vamale sau ale altor taxe în vigoare, sau de la introducerea oricăror alte restricții. În cazul nerespectării de către Ucraina a oricăreia dintre aceste condiții, Comisia ar trebui să fie împuternicită să suspende temporar toate sau o parte din măsurile comerciale autonome stabilite de prezentul regulament.
               
            
                  (6)
               
               
                  Sub rezerva unei anchete a Comisiei, este necesar să se prevadă reintroducerea taxelor din Tariful vamal comun prevăzute de Acordul de asociere, în cazul importurilor de orice produse aflate sub incidența prezentului regulament care cauzează sau riscă să cauzeze dificultăți grave producătorilor din Uniune de produse similare sau direct concurente.
               
            
                  (7)
               
               
                  În vederea asigurării unor condiții uniforme pentru punerea în aplicare a prezentului regulament, ar trebui conferite competențe de executare Comisiei pentru a permite suspendarea temporară a regimurilor preferențiale stabilite prin prezentul regulament și introducerea unor măsuri corective în cazurile în care producătorii din Uniune sunt sau ar putea fi grav afectați de importurile realizate în temeiul prezentului regulament. Respectivele competențe ar trebui să fie exercitate în conformitate cu Regulamentul (UE) nr. 182/2011 al Parlamentului European și al Consiliului (4).
               
            
                  (8)
               
               
                  Contingentele tarifare zero stabilite de prezentul regulament ar trebui să fie gestionate de Comisie în conformitate cu Regulamentul de punere în aplicare (UE) 2015/2447 al Comisiei (5), cu excepția contingentelor tarifare zero pentru anumite produse agricole, care ar trebui gestionate de Comisie în conformitate cu Regulamentul (UE) nr. 1308/2013 al Parlamentului European și al Consiliului (6), și cu actele delegate și de punere în aplicare adoptate în temeiul respectivului regulament.
               
            
                  (9)
               
               
                  Articolele 2 și 3 din Acordul de asociere prevăd că respectarea principiilor democratice, a drepturilor omului și a libertăților fundamentale și a principiului statului de drept, precum și eforturile de combatere a corupției și a criminalității organizate și măsurile de promovare a dezvoltării durabile și a unui multilateralism eficient constituie elemente esențiale ale relațiilor cu Ucraina, care sunt reglementate de acordul respectiv. Este adecvat să se introducă posibilitatea de a suspenda temporar regimurile preferențiale prevăzute de prezentul regulament în cazul nerespectării de către Ucraina a principiilor generale ale Acordului de asociere, în mod similar altor acorduri de asociere semnate de Uniune.
               
            
                  (10)
               
               
                  Raportul anual al Comisiei privind punerea în aplicare a zonei de liber schimb complex și cuprinzător, care este parte integrantă din Acordul de asociere, ar trebui să includă o evaluare detaliată a punerii în aplicare a măsurilor comerciale autonome stabilite de prezentul regulament.
               
            
                  (11)
               
               
                  Având în vedere situația economică dificilă din Ucraina, prezentul regulament ar trebui să intre în vigoare în ziua următoare datei publicării în Jurnalul Oficial al Uniunii Europene,
               
            ADOPTĂ PREZENTUL REGULAMENT:
      Articolul 1
      Regimurile preferențiale
      (1)   În plus față de contingentele tarifare zero stabilite de Acordul de asociere, produsele agricole enumerate în anexele I și II la prezentul regulament sunt admise la importul din Ucraina în Uniune în limitele contingentelor tarifare zero ale Uniunii stabilite în anexele respective. Aceste contingente tarifare zero se administrează după cum urmează:
      
                  (a)
               
               
                  contingentele tarifare zero pentru produsele agricole enumerate în anexa I la prezentul regulament sunt gestionate de Comisie în conformitate cu articolele 49-54 din Regulamentul de punere în aplicare (UE) 2015/2447;
               
            
                  (b)
               
               
                  contingentele tarifare zero pentru produsele agricole enumerate în anexa II la prezentul regulament sunt gestionate de Comisie în temeiul articolului 184 din Regulamentul (UE) nr. 1308/2013 și al actelor delegate și de punere în aplicare adoptate în temeiul respectivului articol.
               
            (2)   Taxele vamale preferențiale aplicate importurilor în Uniune de anumite produse industriale originare din Ucraina se aplică în conformitate cu anexa III.
      Articolul 2
      Condițiile de acordare a regimurilor preferențiale
      Dreptul Ucrainei la contingente tarifare zero și taxe vamale preferențiale aplicate importurilor introduse prin articolul 1 este condiționat de:
      
                  (a)
               
               
                  respectarea de către Ucraina a regulilor de origine pentru produse și a procedurilor aferente, astfel cum se prevede în Acordul de asociere, în special în Protocolul I la acesta privind definiția conceptului de „produse originare” și metodele de cooperare administrativă, precum și în Protocolul II la acesta privind asistența administrativă reciprocă în domeniul vamal; contingentele tarifare zero și taxele vamale preferențiale aplicate importurilor introduse prin articolul 1 din prezentul regulament se aplică mărfurilor originare sau expediate din teritorii care nu se află sub controlul efectiv al Guvernului Ucrainei, dacă mărfurile respective au fost puse la dispoziția autorităților ucrainene pentru examinare și dacă conformitatea cu condițiile care conferă dreptul la regimurile preferențiale a fost verificată în conformitate cu Acordul de asociere;
               
            
                  (b)
               
               
                  neintroducerea de către Ucraina a unor noi taxe vamale sau a unor taxe cu efect echivalent, precum și a unor noi restricții cantitative sau a unor măsuri cu efect echivalent asupra importurilor originare din Uniune și păstrarea taxelor vamale și a celorlalte taxe la nivelurile actuale și neintroducerea oricăror alte restricții, inclusiv a unor măsuri administrative interne discriminatorii, începând cu 1 octombrie 2017;
               
            
                  (c)
               
               
                  respectarea de către Ucraina a principiilor democratice, a drepturilor omului și a libertăților fundamentale și respectarea principiilor statului de drept, precum și eforturile continue și susținute în ceea ce privește lupta împotriva corupției și a activităților ilegale prevăzute la articolele 2, 3 și 22 din Acordul de asociere; și
               
            
                  (d)
               
               
                  respectarea neîntreruptă de către Ucraina a obligațiilor de cooperare în chestiunile legate de ocuparea forței de muncă, politica socială și egalitatea de șanse, în conformitate cu titlul IV capitolul 13 (Comerțul și dezvoltarea durabilă) și cu titlul V capitolul 21 (Cooperarea privind ocuparea forței de muncă, politica socială și egalitatea de șanse) din Acordul de asociere, precum și a obiectivelor prevăzute la articolul 420 din acesta.
               
            Articolul 3
      Suspendarea temporară
      (1)   În situația în care constată că există suficiente dovezi care indică nerespectarea de către Ucraina a condițiilor stabilite la articolul 2, Comisia poate suspenda, integral sau parțial, regimurile preferențiale prevăzute în prezentul regulament, în conformitate cu procedura de examinare menționată la articolul 5 alineatul (2).
      (2)   În situația în care un stat membru solicită Comisiei să suspende oricare dintre regimurile preferențiale prevăzute în prezentul regulament din cauza nerespectării condițiilor stabilite la articolul 2 litera (b), Comisia furnizează un aviz motivat, în termen de patru luni de la depunerea cererii, privind dovedirea plângerii referitoare la nerespectarea acestor condiții. În cazul în care concluzionează că plângerea este întemeiată, Comisia inițiază procedura menționată la alineatul (1) din prezentul articol.
      Articolul 4
      Clauza de salvgardare
      (1)   Dacă un produs originar din Ucraina este importat în condiții care cauzează sau pot cauza dificultăți grave producătorilor din Uniune de produse similare sau aflate în concurență directă, taxele din Tariful vamal comun prevăzute de Acordul de asociere aferente unui astfel de produs pot fi reintroduse oricând.
      (2)   Comisia monitorizează îndeaproape impactul prezentului regulament în ceea ce privește produsele enumerate în anexele I și II, inclusiv în ceea ce privește prețurile pe piața Uniunii, ținând seama de informațiile cu privire la exporturile, importurile și producția Uniunii de produse care fac obiectul măsurilor comerciale autonome stabilite de prezentul regulament.
      (3)   Comisia ia o decizie oficială de deschidere a unei anchete, într-un termen rezonabil:
      
                  —
               
               
                  la cererea unui stat membru; sau
               
            
                  —
               
               
                  la cererea oricărei persoane juridice sau a oricărei asociații fără personalitate juridică care acționează în numele industriei din Uniune, care înseamnă toți producătorii din Uniune de produse similare sau direct concurente sau o propoție majoră a acestora; sau
               
            
                  —
               
               
                  la inițiativa proprie a Comisiei, în cazul în care aceasta consideră că există suficiente dovezi prima facie în sensul existenței dificultăților grave menționate la alineatul (1).
               
            În sensul prezentului articol, „proporție majoră” înseamnă producătorii din Uniune a căror producție colectivă constituie mai mult de 50 % din producția totală a Uniunii de produse similare sau aflate în concurență directă realizată de către acea parte a industriei din Uniune care și-a exprimat susținerea sau opoziția față de cerere, și care reprezintă nu mai puțin de 25 % din totalul producției de produse similare sau aflate în concurență directă realizate de industria din Uniune.
      În cazul în care decide deschiderea unei anchete, Comisia publică în Jurnalul Oficial al Uniunii Europene un aviz care anunță deschiderea acestei anchete. Acest aviz conține un rezumat al informațiilor primite și prevede că orice informație relevantă se trimite Comisiei. Avizul precizează termenul în care părțile interesate își pot prezenta în scris punctele de vedere. Termenul respectiv nu depășește patru luni de la data publicării avizului.
      (4)   Comisia caută toate informațiile pe care le consideră necesare și poate verifica informațiile primite de la Ucraina sau de la orice altă sursă relevantă. Comisia poate fi asistată de funcționari ai statului membru pe teritoriul căruia ar putea fi efectuate verificări, în urma unei cereri în acest sens din partea respectivului stat membru.
      (5)   La examinarea posibilei existențe a dificultăților grave menționate la alineatul (1), Comisia ia în considerare, inter alia, următorii factori privind producătorii din Uniune, atunci când aceste informații sunt disponibile:
      
                  —
               
               
                  cota de piață;
               
            
                  —
               
               
                  producția;
               
            
                  —
               
               
                  stocurile;
               
            
                  —
               
               
                  capacitatea de producție;
               
            
                  —
               
               
                  utilizarea capacității;
               
            
                  —
               
               
                  ocuparea forței de muncă;
               
            
                  —
               
               
                  importurile;
               
            
                  —
               
               
                  prețurile.
               
            (6)   Ancheta se încheie în termen de șase luni de la publicarea avizului menționat la alineatul (3) din prezentul articol. Comisia poate, în situații excepționale, să prelungească acest termen, în conformitate cu procedura de examinare menționată la articolul 5 alineatul (2).
      (7)   În termen de trei luni de la încheierea anchetei, Comisia ia o decizie cu privire la reintroducerea taxelor din Tariful vamal comun prevăzute de Acordul de asociere, prin intermediul unui act de punere în aplicare, în conformitate cu procedura de examinare menționată la articolul 5 alineatul (2). Actul de punere în aplicare respectiv intră în vigoare în termen de o lună de la data publicării sale. Taxele din Tariful vamal comun prevăzute de Acordul de asociere se reintroduc pe perioada de timp necesară pentru a contracara deteriorarea situației economice și/sau financiare a producătorilor din Uniune sau pe perioada cât persistă riscul unor asemenea deteriorări. Perioada de reintroducere nu depășește un an, cu excepția cazului în care este prelungită în cazuri justificate în mod corespunzător. În cazul în care, din constatarea definitivă a faptelor, reiese că nu sunt îndeplinite condițiile prevăzute la alineatul (1) din prezentul articol, Comisia adoptă un act de punere în aplicare pentru încetarea anchetei și a procedurilor, în conformitate cu procedura de examinare prevăzută la articolul 5 alineatul (2).
      (8)   În cazul în care circumstanțe excepționale care necesită o acțiune imediată fac ancheta imposibilă, Comisia poate lua orice măsură preventivă care este necesară, după informarea Comitetului Codului vamal menționat la articolul 5 alineatul (1).
      Articolul 5
      Procedura comitetului
      (1)   În scopul punerii în aplicare a articolului 1 alineatul (1) litera (a) și a articolului 4 din prezentul regulament, Comisia este asistată de Comitetul Codului vamal, instituit prin articolul 285 din Regulamentul (UE) nr. 952/2013 al Parlamentului European și al Consiliului (7). Respectivul comitet este un comitet în înțelesul Regulamentului (UE) nr. 182/2011.
      (2)   În cazul în care se face trimitere la prezentul alineat, se aplică articolul 5 din Regulamentul (UE) nr. 182/2011.
      Articolul 6
      Evaluarea punerii în aplicare a măsurilor comerciale autonome
      Raportul anual al Comisiei privind punerea în aplicare a zonei de liber schimb complex și cuprinzător include o evaluare detaliată a punerii în aplicare a măsurilor comerciale autonome prevăzute în prezentul regulament și include, în măsura în care este necesar, o evaluare a impactului social al acestor măsuri în Ucraina și în Uniune. Informațiile privind utilizarea contingentelor tarifare aferente agriculturii sunt puse la dispoziție pe site-urile web ale Comisiei.
      Articolul 7
      Intrarea în vigoare și aplicarea
      Prezentul regulament intră în vigoare în ziua următoare datei publicării în Jurnalul Oficial al Uniunii Europene.
      Se aplică timp de trei ani de la 1 octombrie 2017.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Strasbourg, 13 septembrie 2017.
         
            
               Pentru Parlamentul European
            
            
               Președintele
            
            A. TAJANI
         
         
            
               Pentru Consiliu
            
            
               Președintele
            
            M. MAASIKAS
         
      
      
         (1)  Poziția Parlamentului European din 4 iulie 2017 (nepublicată încă în Jurnalul Oficial) și Decizia Consiliului din 17 iulie 2017.
      
         (2)  JO L 161, 29.5.2014, p. 3.
      
         (3)  Decizia 2014/668/UE a Consiliului din 23 iunie 2014 privind semnarea, în numele Uniunii Europene, și aplicarea cu titlu provizoriu a Acordului de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte, în ceea ce privește titlul III (cu excepția dispozițiilor referitoare la tratamentul aplicat resortisanților țărilor terțe care lucrează cu forme legale pe teritoriul celeilalte părți) și titlurile IV, V, VI și VII din acord, precum și a anexelor și protocoalelor aferente (JO L 278, 20.9.2014, p. 1).
      
         (4)  Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13).
      
         (5)  Regulamentul de punere în aplicare (UE) 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii (JO L 343, 29.12.2015, p. 558).
      
         (6)  Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671).
      
         (7)  Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (JO L 269, 10.10.2013, p. 1).
      
         ANEXA I
         
            CONTINGENTE TARIFARE ZERO PENTRU PRODUSELE AGRICOLE MENȚIONATE LA ARTICOLUL 1 ALINEATUL (1) LITERA (a)
         
         În pofida regulilor de interpretare a Nomenclaturii combinate (NC), textul descrierii produselor trebuie considerat ca având o valoare pur indicativă. În sensul prezentei anexe, domeniul de aplicare al regimului preferențial este determinat de codurile NC existente la 1 octombrie 2017.
         
                     Nr. de ordine
                  
                  
                     Cod NC
                  
                  
                     Descrierea produselor
                  
                  
                     Volumul anual al contingentelor
                     (în tone greutate netă, cu excepția cazurilor în care se specifică altfel)
                  
               
                     09.6750
                  
                  
                     0409 
                  
                  
                     Miere naturală
                  
                  
                     2 500 
                  
               
                     09.6751
                  
                  
                     ex 1103 19 20  (1)
                     
                  
                  
                     Crupe de orz
                  
                  
                     7 800 
                  
               
                     1103 19 90 
                  
                  
                     Crupe și griș din cereale (altele decât grâu, secară, ovăz, porumb, orez și orz)
                  
               
                     1103 20 90 
                  
                  
                     Pelete din cereale (altele decât grâu, secară, ovăz, porumb, orez și orz)
                  
               
                     1104 19 10 
                  
                  
                     Boabe de grâu presate sau sub formă de fulgi
                  
               
                     1104 19 50 
                  
                  
                     Boabe de porumb presate sau sub formă de fulgi
                  
               
                     1104 19 61 
                  
                  
                     Boabe de orz presate
                  
               
                     1104 19 69 
                  
                  
                     Boabe de orz sub formă de fulgi
                  
               
                     ex 1104 29  (2)
                     
                  
                  
                     Boabe prelucrate (de exemplu, decojite, lustruite, tăiate sau zdrobite), altele decât de ovăz, de secară sau de porumb
                  
               
                     1104 30 
                  
                  
                     Germeni de cereale, întregi, presați, sub formă de fulgi sau zdrobiți
                  
               
                     09.6752
                  
                  
                     2002 
                  
                  
                     Tomate preparate sau conservate altfel decât în oțet sau acid acetic
                  
                  
                     3 000 
                  
               
                     09.6753
                  
                  
                     2009 61 90 
                  
                  
                     Suc de struguri (inclusiv must de struguri), cu o valoare Brix de maximum 30, cu o valoare de maximum 18 EUR per 100 kg greutate netă
                  
                  
                     500
                  
               
                     2009 69 11 
                  
                  
                     Suc de struguri (inclusiv must de struguri), cu o valoare Brix de peste 67, cu o valoare de maximum 22 EUR per 100 kg greutate netă
                  
               
                     2009 69 71 
                     2009 69 79 
                     2009 69 90 
                  
                  
                     Suc de struguri (inclusiv must de struguri), cu o valoare Brix de peste 30 dar de maximum 67, cu o valoare de maximum 18 EUR per 100 kg greutate netă
                  
               
                     09.6754
                  
                  
                     1004 
                  
                  
                     Ovăz
                  
                  
                     4 000 
                  
               
            (1)  Cod TARIC 1103192010.
         
            (2)  Coduri TARIC 1104290400, 1104290500, 1104290800, 1104291790, 1104293090, 1104295100, 1104295990, 1104298100 și 1104298990.
      
      
         ANEXA II
         
            CONTINGENTE TARIFARE ZERO PENTRU PRODUSELE AGRICOLE MENȚIONATE LA ARTICOLUL 1 ALINEATUL (1) LITERA (b)
         
         În pofida regulilor de interpretare a Nomenclaturii combinate (NC), textul descrierii produselor trebuie considerat ca având o valoare pur indicativă. În sensul prezentei anexe, domeniul de aplicare al regimului preferențial este determinat de codurile NC existente la 1 octombrie 2017.
         
                     Produs
                  
                  
                     Clasificare tarifară
                  
                  
                     Volumul anual al contingentelor
                  
               
                     Grâu comun, alac și meslin, făină, crupe, griș și pelete
                  
                  
                     1001 90 99 
                     1101 00 15 , 1101 00 90 
                     1102 90 90 
                     1103 11 90 , 1103 20 60 
                  
                  
                     65 000  de tone/an
                  
               
                     Porumb, altul decât cel pentru sămânță, făină, crupe, griș, pelete și boabe
                  
                  
                     1005 90 00 
                     1102 20 
                     1103 13 
                     1103 20 40 
                     1104 23 
                  
                  
                     625 000  de tone/an
                  
               
                     Orz, altul decât sub formă de semințe, făină și pelete
                  
                  
                     1003 90 00 
                     1102 90 10 
                     ex 1103 20 25 
                  
                  
                     325 000  de tone/an
                  
               
      
         ANEXA III
         
            TAXE VAMALE PREFERENȚIALE APLICATE PRODUSELOR INDUSTRIALE MENȚIONATE LA ARTICOLUL 1 ALINEATUL (2)
         
         În pofida regulilor de interpretare a Nomenclaturii combinate (NC), textul descrierii produselor trebuie considerat ca având o valoare pur indicativă. În sensul prezentei anexe, domeniul de aplicare al regimului preferențial este determinat de codurile NC existente la 1 octombrie 2017.
         
                     NC 2016
                  
                  
                     Descriere
                  
                  
                     Taxe vamale aplicate
                  
                
                  
                     CAPITOLUL 31 – ÎNGRĂȘĂMINTE
                  
               
                     3102 21 00 
                  
                  
                     Sulfat de amoniu (cu excepția celui sub formă de pelete sau forme similare sau în ambalaje cu o greutate brută de maximum 10 kg)
                  
                  
                     0 %
                  
               
                     3102 40 10 
                  
                  
                     Amestecuri de nitrat de amoniu cu carbonat de calciu sau alte substanțe anorganice care nu sunt folosite ca îngrășăminte, cu un conținut de azot de maximum 28 % în greutate (cu excepția celor sub formă de pelete sau forme similare sau în ambalaje cu o greutate brută de maximum 10 kg)
                  
                  
                     0 %
                  
               
                     3102 50 00 
                  
                  
                     Nitrat de sodiu (cu excepția celui sub formă de pelete sau forme similare sau în ambalaje cu o greutate brută de maximum 10 kg)
                  
                  
                     0 %
                  
               
                     3105 20 10 
                  
                  
                     Îngrășăminte minerale sau chimice cu conținut de azot, de fosfor sau de potasiu, cu un conținut de azot de peste 10 % din greutatea produsului anhidru în stare uscată (cu excepția celor sub formă de tablete sau forme similare sau în ambalaje cu o greutate brută de maximum 10 kg)
                  
                  
                     0 %
                  
               
                     3105 51 00 
                  
                  
                     Îngrășăminte minerale sau chimice care conțin nitrați și fosfați
                  
                  
                     0 %
                  
                
                  
                     CAPITOLUL 32 – EXTRACTE TANANTE SAU COLORANTE; TANINI ȘI DERIVAȚII LOR; COLORANȚI, PIGMENȚI ȘI ALTE SUBSTANȚE COLORANTE; VOPSELE ȘI LACURI; MASTICURI; CERNELURI
                  
               
                     3206 11 00 
                  
                  
                     Pigmenți și preparate pe bază de dioxid de titan, care conțin dioxid de titan minimum 80 % în greutate, calculat pentru materia uscată
                  
                  
                     0 %
                  
                
                  
                     CAPITOLUL 64 – ÎNCĂLȚĂMINTE, GHETRE ȘI ARTICOLE SIMILARE; PĂRȚI ALE ACESTOR ARTICOLE
                  
               
                     6402 91 90 
                  
                  
                     Încălțăminte care acoperă glezna, cu tălpi exterioare și fețe din cauciuc sau din material plastic
                  
                  
                     0 %
                  
               
                     6402 99 98 
                  
                  
                     Încălțăminte cu tălpi exterioare din cauciuc sau din material plastic și fețe din material plastic, cu tălpile interioare de o lungime de minimum 24 de cm, pentru femei
                  
                  
                     0 %
                  
               
                     6403 99 96 
                  
                  
                     Încălțăminte pentru bărbați cu tălpile exterioare din cauciuc, din material plastic sau din piele reconstituită și cu fețe din piele naturală (care nu acoperă glezna), cu tălpile interioare de o lungime de minimum 24 de cm
                  
                  
                     0 %
                  
               
                     6403 99 98 
                  
                  
                     Încălțăminte cu tălpile exterioare din cauciuc, din material plastic sau din piele reconstituită și fețe din piele naturală, cu tălpile interioare de o lungime de minimum 24 de cm, pentru femei
                  
                  
                     0 %
                  
                
                  
                     CAPITOLUL 74 – CUPRU ȘI ARTICOLE DIN CUPRU
                  
               
                     7407 21 10 
                  
                  
                     Bare și tije, din aliaje pe bază de cupru-zinc „alamă”
                  
                  
                     0 %
                  
               
                     7408 11 00 
                  
                  
                     Sârmă din cupru rafinat, a cărei dimensiune maximă a secțiunii transversale este de peste 6 mm
                  
                  
                     0 %
                  
                
                  
                     CAPITOLUL 76 – ALUMINIU ȘI ARTICOLE DIN ALUMINIU
                  
               
                     7601 10 00 
                  
                  
                     Aluminiu, nealiat, sub formă brută
                  
                  
                     0 %
                  
               
                     7601 20 20 
                  
                  
                     Aliaje de aluminiu sub formă brută, sub formă de brame sau țagle
                  
                  
                     0 %
                  
               
                     7601 20 80 
                  
                  
                     Aliaje de aluminiu sub formă brută (altele decât brame și țagle)
                  
                  
                     0 %
                  
               
                     7604 21 00 
                  
                  
                     Profile tubulare din aliaje de aluminiu
                  
                  
                     0 %
                  
               
                     7604 29 90 
                  
                  
                     Profile solide, din aliaje de aluminiu
                  
                  
                     0 %
                  
               
                     7616 99 90 
                  
                  
                     Articole din aluminiu, neturnate
                  
                  
                     0 %
                  
                
                  
                     CAPITOLUL 85 – MAȘINI, APARATE ȘI ECHIPAMENTE ELECTRICE ȘI PĂRȚI ALE ACESTORA; APARATE DE ÎNREGISTRAT SAU DE REPRODUS SUNETUL, APARATE DE TELEVIZIUNE DE ÎNREGISTRAT SAU DE REPRODUS IMAGINE ȘI SUNET ȘI PĂRȚI ȘI ACCESORII ALE ACESTOR APARATE
                  
               
                     8525 80 99 
                  
                  
                     Aparate de înregistrat video, altele decât cele capabile să înregistreze numai sunetele și imaginile captate de o cameră de televiziune
                  
                  
                     0 %
                  
               
                     8528 71 19 
                  
                  
                     Receptoare de semnale videofonice (tunere) (cu excepția subansamblelor electronice pentru a fi încorporate în mașinile automate de prelucrare a datelor și a aparatelor cuprinzând un microprocesor având încorporat un modem pentru acces la internet și asigurând o funcție de schimb de informații interactiv, capabil de a recepționa semnale de televiziune (și anume dispozitive „set-top boxes” cu funcție de comunicație)
                  
                  
                     0 %
                  
               
                     8528 71 99 
                  
                  
                     Aparate receptoare de televiziune, chiar încorporând un aparat de recepție de radiodifuziune sau un aparat de înregistrare sau de reproducere a sunetului sau a imaginilor, neconcepute pentru a încorpora un dispozitiv de afișare sau un ecran video [cu excepția receptoarelor de semnale videofonice (tunere) și a dispozitivelor „set-top box” cu funcție de comunicație)
                  
                  
                     0 %
                  
               
                     8528 72 40 
                  
                  
                     Aparate de recepție pentru televiziune, în culori, cu ecran LCD
                  
                  
                     0 %
                  
               
      
         Declarația Comisiei cu privire la articolul 3
         Comisia observă că, în situația în care este imposibil să se realizeze suspendarea acordurilor preferențiale înainte de folosirea tuturor contingentelor tarifare anuale cu taxe vamale zero pentru produsele agricole, aceasta va depune eforturi pentru a propune reducerea sau suspendarea acestor concesiuni în următorii ani.